**BILJEŠKE UZ OBRAZAC PR-RAS**

Obrazac PR-RAS zaključno sa 31.12.2024. obuhvaća podatke o financijskim sredstvima u razdjelu/glavi 076 25-Državna geodetska uprava. Izvješće je na razini 11 što znači da će konsolidirano izvješće biti u razdjelu 076- Ministarstvo prostornoga uređenja, graditeljstva i državne imovine.

1. Račun iz računskog plana 6 – PRIHODI POSLOVANJA su 79.757.520,57 eura.
2. Račun iz računskog plana 6323, indeks 9,3 – Tekuće pomoći institucija i tijela EU – proizlazi iz prikazivanja prihoda odnosno refundacija za projekt MULTISENZORSKO ZRAČNO SNIMANJE RH ZA POTREBE SANIRANJA RIZIKA OD KATASTROFA temeljem ugovora o sufinanciranju i partnerstvu u projektu s Gradom Zagrebom – dio b. Potresni rizik na području grada Zagreba te s Hrvatskim vodama te temeljem ugovora o sufinanciranju i partnerstvu u projektu s Geodetskim fakultetom; evidentirana je refundacija Hrvatskih voda u 2024. godini temeljem odobrenog ZNS-a Državne geodetske uprave dok je Državna geodetska uprava sudjelovala u završnim troškovima Grada Zagreba temeljem odobrenog ZNS-a Grada Zagreba te odobrenog ZNS-a Geodetskog fakulteta; uočena je pogreška evidentiranja prihoda na računskom planu 6381 te je izvršeno preknjiženje u Glavnoj knjizi na pripadajući konto
3. Račun iz računskog plana 6324, indeks 439,9 – Kapitalne pomoći institucija i tijela EU – proizlazi iz prikazivanja prihoda odnosno refundacija za projekt MULTISENZORSKO ZRAČNO SNIMANJE RH ZA POTREBE SANIRANJA RIZIKA OD KATASTROFA temeljem ugovora o sufinanciranju i partnerstvu u projektu s Gradom Zagrebom – dio b. Potresni rizik na području grada Zagreba; Državna geodetska uprava je sudjelovala u završnim troškovima Grada Zagreba temeljem odobrenog ZNS-a Grada Zagreba; uočena je pogreška evidentiranja prihoda na računskom planu 6382 te je izvršeno preknjiženje u Glavnoj knjizi na pripadajući konto
4. Račun iz proračunskog plana 6393, indeks 1,1 – Tekući prijenosi između proračunskih korisnika istog proračuna temeljem prijenosa EU sredstava – evidentiran prihod temeljem uplate Geodetskog fakulteta za projekt „Automatsko praćenje poljskog jasena metodama daljinskih istraživanja podacima programa Copernicus (RS4EST);

* obrazloženje smanjenja indeksa u odnosu na poslane izvještaje u 2024. godini-uočena je pogreška evidentiranja prihoda na računskom planu 6393 - prikazivanje prihoda za projekt MULTISENZORSKO ZRAČNO SNIMANJE RH ZA POTREBE SANIRANJA RIZIKA OD KATASTROFA temeljem ugovora o sufinanciranju i partnerstvu u projektu s Geodetskim fakultetom te je izvršeno preknjiženje u Glavnoj knjizi na pripadajući konto 6323

1. Račun iz računskog plana 6526 - Ostali nespomenuti prihodi, indeks 327 - odnosi se na povrat prihoda iz ranijih godina (povrat pogrešno plaćenog računa, povrat poštarine za izgubljene pošiljke, povrat HZZO, povrat školarine). Navedeno je evidentirano na kontu 6526903000
2. Račun iz računskog plana 6615 – Prihodi od pruženih usluga, indeks 444,3 – do povećanja indeksa dolazi većinom zbog evidentiranja naknade refundacije odnosno uplate Središnje agencije za financiranje i ugovaranje sukladno obračunu za sudjelovanje stručnjaka iz Državne geodetske uprave za Twinning projekt u Moldaviji
3. Račun iz računskog plana 31 – Rashodi za zaposlene, indeks 134,8 – proizlazi iz povećanih koeficijenata radnih mjesta zaposlenika i doprinosa sukladno Odluci Vlade, a počevši od ožujka 2024. godine
4. Račun iz računskog plana 3211 – Službena putovanja – indeks 117,10 – dolazi do povećanja iz troškova većim dijelom vezanih za sudjelovanje djelatnika na Simpoziju ovlaštenih geodeta te Simpoziju o inženjerskoj geodeziji te za sudjelovanje djelatnika na Simpozijima u inozemstvu
5. Račun iz računskog plana 3213 – Stručno usavršavanje zaposlenika, indeks 32,1 većinom proizlazi iz troškova kotizacije za sudjelovanje na Simpoziju ovlaštenih geodeta te Simpoziju o inženjerskog geodeziji, u usporedbi s 2023. godinom je manji – troškovi u 2023. godini su proizlazili iz edukacija zaposlenika u sklopu ESF projekta-Implementacija učenja u sustavu DGU i unapređenje ZIS-a, projekt je završen s 31.12.2023. godine
6. Račun iz računskog plana 3225 – Sitan inventar i auto gume, indeks 140,6, dolazi do povećanja (najvećim dijelom) zbog dotrajalosti postojećih zavjesa provedena je nabava rolo i trakastih zavjesa za više područnih ureda
7. Račun iz računskog plana 3231 – Usluge telefona, pošte i prijevoza, indeks 117,4 dolazi do povećanja zbog većih cijena tarifa za usluge korištenja telefona i interneta
8. Račun iz računskog plana 3233 - Usluge promidžbe i informiranja, indeks 369,4 dolazi do povećanja zbog pojačane kampanje informiranja javnosti vezano za provedbu katastarskih izmjera (višegodišnji program izmjera) putem medija (televizijska i radio promocija, plakati)
9. Račun iz računskog plana 3235 – Zakupnine i najamnine, indeks 126,5, dolazi do povećanja zbog rasta cijena najma te održavanja licenci
10. Račun iz računskog plana 3239 – Ostale usluge, indeks 158,6, dolazi do povećanja najvećim dijelom zbog uklanjanja starih i postavljanja novih obavijesnih ploča na vanjskoj granici s Republikom Srbijom, Bosnom i Hercegovinom te Crnom Gorom zbog ulaska Republike Hrvatske u Schengenski prostor
11. Račun iz računskog plana 3292 – Premije osiguranja, indeks 192,4 – premije osiguranja službenih vozila su povećane zbog osiguranja novo nabavljenih službenih vozila
12. Račun iz računskog plana 3293 – Reprezentacija, indeks 292,3, proizlazi iz organiziranih radionica za EuroSDR Workshop te troškova vezanih uz organizaciju Dana IPP-a (Infrastrukture prostornih podataka)
13. Račun iz računskog plana 3295 – Pristojbe i naknade, indeks 1.037,9 proizlazi iz evidentiranja RTV pristojbe
14. Račun iz računskog plana 3296 – Troškovi sudskih postupaka, indeks 166,2, proizlazi iz isplate sudskih troškova bivšoj djelatnici DGU te isplate ostalih sudskih troškova vezano uz drugostupanjska postupanja
15. Račun iz računskog plana 3299 – Ostali nespomenuti rashodi poslovanja, indeks 106,5 proizlazi iz plaćanja kazni vezano za registraciju za službena vozila, dijela troškova tijekom posjeta geodetske uprave Slovenije
16. Račun iz računskog plana 3681 – Tekuće pomoći temeljem prijenosa EU sredstava, indeks 93,2 – smanjenje indeksa u odnosu na dosadašnju 2024. godinu proizlazi iz povrata sredstava Hrvatskih voda u projektu MULTISENZORSKO ZRAČNO SNIMANJE RH ZA POTREBE SANIRANJA RIZIKA OD KATASTROFA temeljem ugovora o sufinanciranju i partnerstvu odnosno temeljem odobrenog ZNS-a Državne geodetske uprave
17. Račun iz računskog plana 3693 – Tekući prijenosi između proračunskih korisnika istog proračuna temeljem prijenosa EU sredstava, indeks 291,9 – iznos proizlazi iz doznačivanja sredstava u projektu MULTISENZORSKO ZRAČNO SNIMANJE RH ZA POTREBE SANIRANJA RIZIKA OD KATASTROFA temeljem ugovora o sufinanciranju i partnerstvu s Geodetskim fakultetom
18. Račun iz računskog plana 4212 – Poslovni objekti, indeks 149,7, dolazi do povećanja najvećim dijelom zbog troškova obnove krova u Središnjem uredu te radova na obnovi zgrade Odjela za katastar nekretnina u Glini zbog posljedica sisačko-moslavačkog potresa
19. Račun iz računskog plana 4221 – Uredska oprema i namještaj, indeks 205,5, dolazi do povećanja najvećim dijelom zbog nabave novih računala za Državnu geodetsku upravu te računalnog sklopovlja za Geoportal DGU
20. Račun iz računskog plana 4225 – Instrumenti, uređaji i strojevi, indeks 1.158,8, dolazi do povećanja zbog provedene nabave meteorološke stanice za gravimetrijska mjerenja, Trimble uređaja za mjerenje te GNSS stanica u Čazmi i Daruvaru za potrebe sustava CROPOS
21. Račun iz računskog plana 4231 – u 2024. godini je provedena nabava 11 novih službenih vozila zbog zastarjelosti voznog parka
22. Račun iz računskog plana 4262 – Ulaganja u računalne programe, indeks 574,6, dolazi do povećanja zbog provedene nabave sustava za kibernetičku sigurnost
23. Račun iz računskog plana 4312 – Pohranjene knjige, umjetnička djela i slične vrijednosti, indeks 253,4 proizlazi iz izrada DOF5 karata, ažuriranja TTB i TK25 radnih listova te snimanja bespilotnim letjelicama (podloga za izradu karata)

**BILJEŠKE UZ BILANCU**

Bilješka 1.

Šifra 012 Nematerijalna imovina

Stanje nematerijalne imovine na dan 31. prosinca 2024. godine iznosi 16.308.439,91 eura i veće je za 12 % u odnosnu na početno stanje 2024. godine. Od navedenog iznosa 8.585.519,27 eura odnosi se na licence, a 7.722.920,64 eura na ulaganja na tuđoj imovini radi prava korištenja. Od većih ulaganja na imovini, u 2024. godini provedeni su sljedeći radovi:

* sanacija ravnog krova na objektu Središnjeg ureda DGU u Gruškoj ulici 20, Zagreb,
* uređenje prostora DGU u Lastovskoj 11 Zagreb (dodijeljenog DGU u tijeku 2024.g.) radi preseljenja dijela djelatnika u navedeni objekt,
* obnova zgrade oštećene u potresu Odjela za katastar nekretnina Glina.

Bilješka 2.

Šifra 0231 Prijevozna sredstva u cestovnom prometu

Stanje prijevoznih sredstava u cestovnom prometu na dan 31. prosinca 2024. iznosi 2.083.122,72 eura te je za 9,7 % veće od početnog stanja 2024. godine. Navedeno se odnosi na nabavku 10 automobila marke Dacia Sandero te jednog automobila marke Škoda.

Bilješka 3.

Šifra 129 Ostala potraživanja

Ostala potraživanja na dan 31. prosinca 2024. godine evidentirana su u iznosu od 161.827,22 eura, što je za 50,3% manje od stanja na 1. siječnja 2024.

Na smanjenje je najznačajnije utjecalo zatvaranje potraživanja od Hrvatskog zavoda za zdravstveno osiguranje za naknadu plaće za bolovanje iznad 42 dana, a koje je evidentirano na kontu 129110011. Radi se o potraživanjima za naknadu plaće za bolovanja zaposlenih kojima se plaće isplaćuju iz državnog proračuna.

Bilješka 4.

Šifra 165 Potraživanja za upravne i administrativne pristojbe, pristojbe po posebnim propisima i naknade

Potraživanja za upravne i administrativne pristojbe, pristojbe po posebnim propisima i naknade na dan 31. prosinca 2024. godine iznose 56.104,89 eura, te su za 39,3 % manja u odnosu na početno stanje 2024. godine. Do smanjenja je došlo zbog ukidanja pojedinih naknada za stvarne troškove izdavanja podataka temeljem Pravilnika o stvarnim troškovima koji je stupio na snagu sredinom 2023.g.

Bilješka 5.

Šifra 167 Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza

Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza na dan 31. prosinca 2024. godine iznose 1.089.722,99 eura. U odnosu na početno stanje na 1. siječnja 2024. godine, povećana su za 14,1%. Potraživanja se odnose na račun 16721 *Potraživanja proračunskih korisnika za sredstva uplaćena u nadležni proračun*, odnosno potraživanja za naplaćene i nepotrošene vlastite i namjenske prihode DGU-a, a koji su uplaćeni na jedinstveni račun Državnog proračuna. Do povećanja je došlo zbog evidentiranja naknade odnosno uplate SAFU za sudjelovanje stručnjaka iz DGU u Twining projektu u Moldaviji.

Bilješka 6.

Šifra 23 Obveze za rashode poslovanja

Iznos od 4.066.638,59 eura evidentiran na 31. prosinca 2024. godine na šifri 23 Obveze za rashode poslovanja odnosi se na unesene, a neplaćene zahtjeve u 2024. godini.

Navedeno uključuje iznos iskazan na šiframa 231 Obveze za zaposlene 2.400.095,61 eura, 232 Obveze za materijalne rashode u iznosu od 1.151.946,30 eura te na šifri 239 Ostale tekuće obveze u iznosu od 514.596,56 eura. Saldo na šifri 239 Ostale tekuće obveze uključuje:

* 23953 Obveze za jamčevine - 416.691,45 eura,
* 23958 Obveze proračunskih korisnika za povrat u proračun - 97.905,11 eura.

Bilješka 7.

Šifra 24 Obveze za nabavu nefinancijske imovine

Stanje na šifri 24 Obveze za nabavu nefinancijske imovine na 31. prosinca 2024. godine iznosi 113.458,66 eura, a obzirom da je početno stanje na 1. siječnja 2024. iznosilo 14.159,00 eura, čini indeks od 801,3. Najveći dio u ukupnom iznosu čini račun 24312 *Pohranjene knjige, umjetnička djela i slične vrijednosti,* sa 109.916,66 eura, a odnosi se, među ostalim, na izradu kartozida i kartohoda te na snimke (za karte) snimljene iz zraka sustavom bespilotnih letjelica.

Bilješka 8.

Šifra 991,996 Izvanbilančni zapisi

Na računu 9915 Potencijalne obveze po osnovi sudskih sporova u tijeku u 2024. godini imamo potencijalne obveze po sudskim sporovima u iznosu od 32.475,52 eura. Iznos se odnosi na trenutno aktivan jedan parnični postupak radi naknade štete. Presuda u navedenom predmetu još uvijek nije donesena.

Ostali izvanbilančni zapisi se odnose na evidentiranje tuđe imovine dobivene na korištenje, bankovnih garancija te zadužnica za uredno ispunjenje ugovora.

**BILJEŠKE UZ OBRAZAC P-VRIO**

Nakon obavljenog popisa imovine i obveza Državne geodetske uprave za 2024.godinu, kao i usklade sa stanjem osnovnih sredstava u poslovnim knjigama, promjene navedene u obrascu P-VRIO su u iznosu **12.087,70 eura** a sadržavaju:

* unose vrijednosti u evidenciju osnovnih sredstava ukupno **5.680,75 eura**
* isknjiženje više uplaćenih sredstava u iznosu -**356,95 eura** po izlaznim računima (isknjiženja se odnose većinom na dvaput plaćene račune te se provelo temeljem usklade stanja s kupcima)
* rashod osnovnih sredstava koja više nemaju nikakvu upotrebnu vrijednost, a nisu se u potpunosti amortizirala (otpisuju se temeljem Odluke glavnog ravnatelja Državne geodetske uprave prema prijedlogu Središnjeg povjerenstva za popis imovine i obveza) u iznosu od **6.406,95 eura**

Upravo zbog gore navedenog Državna geodetska uprava u obrascu P-VRIO (proizvedena dugotrajna imovina) ima istovremeno smanjenje **6.406,95 eura** i povećanje u iznosu **5.680,75 eura** obujma imovine.

**BILJEŠKE UZ OBRAZAC OBVEZE**

Obrazac OBVEZE zaključno sa 31.12.2024. obuhvaća podatke o obvezama u razdjelu 076 25-Državna geodetska uprava. Izvješće je na razini 11 što znači da će konsolidirano izvješće biti u razdjelu 076- Ministarstvo prostornoga uređenja, graditeljstva i državne imovine.

Stanje na dan 31.12.2024. godine iznosi 4.180.097,25 eura (stanje dospjelih i nedospjelih obveza)

Na dan 31.12.2024. **dospjele** obveze iznose 7.850,05 eura, a odnose se na obveze za materijalne rashode (232):

* Prekoračenje od 1-60 dana – 7.814,04 eura – dospjele obveze proizlaze iz zaprimljenih analognih računa za režijske troškove (troškovi zakupnine, energije, za komunalne usluge) koji pristižu s zakašnjenjem iz područnih ureda u središnji ured (računovodstvo) te iz e-računa koji su ovjereni/dostavljeni naknadno u računovodstvo (zaštitarske usluge, troškovi za nabavu uredskog materijala).
* Prekoračenje od 61-180 dana – 36,01 eura – iznos se odnosi na zaprimljen račun za trošak nabave tonera – nakon usklade s dobavljačem utvrđeno je da nedostaje račun te je naknadno dostavljen.

**Nedospjele** obveze iznose 4.172.247,20 eura, a sastoje se od:

* obveza za plaću i za prijevoz na posao i s posla za mjesec prosinac 2024. godine u iznosu od 2.475.370,82 eura
* evidencije jamčevnih pologa za ozbiljnost ponuda i uredno izvršenje ugovora u iznosu od 416.691,45 eura
* obveza za materijalne rashode odnosno nedospjele račune od kojih se najveći dio odnosi na geodetsko-katastarske usluge te usluge održavanja ZIS-a (Zajednički informacijski sustav) u iznosu od 1.042.791,75 eura, račune budućeg razdoblja u iznosu od 26.029,41 euro te obveza za nabavu nefinancijske imovine od kojih se najveći dio odnosi na kartografiju (topografske karte u mjerilu 1:25000;TK25) u iznosu od 113.458.66 eura
* međusobnih obveza subjekata općeg proračuna (povrata naknada za bolovanje koje refundira HZZO u iznosu od 97.905,11 eura